Recepció de les Delegacions del Projecte Erasmus +KA2
Sin fecha

El  passat diumenge 2 d’abril, l’Ajuntament d’Alcàsser va donar la benvinguda a l’alumnat i professorat del  Liceu de Arte de Baia Mare (Rumanía), l’Agrupamento de escolas nº 1 de Ponte de Sor (Portugal), El Club Amici do Parco Quasimodo i l’Istituto comprensivo Tremestieri  de Sicilia (Italia) , participants junt al CEIP 9 d’Octubre d’ Alcàsser, l’IES Arabista Ribera de Carcaixent i l’Escola de música de Canet de la Federació de Societats Musicals de la Comunitat Valenciana, del projecte Erasmus +KA2, “Soundcool”, un projecte que posa la Tecnologia al servei de l’ aprenentatge i la creativitat mitjançant la creació musical col·laborativa.

A la recepció van assistir igualment Pedro Rodríguez i Remigi Morant, president i vicepresident de la Federació de Societats Musicals de la CV i Jorge Sastre, professor de la Universitat Politècnica de València i creador del software de Soundcool.

Els diversos parlaments que es feren en la recepció posaren l’èmfasi en la importància de la participació en projectes europeus, per l’experiència tan enriquidora que suposa per a l’alumnat i professorat participant.

La visita a Alcàsser es va completar amb un video-fòrum sobre l’opera en valencià “La mare dels peixos” de la qual l’alumnat valencià ha estat protagonista i l’assistència a diferents actes de la Falla del Raval.

Durant 5 dies, alumnat i professorat participaran conjuntament en diferents tallers de creació musical col.laborativa amb Soundcool, concerts, videofòrums i diverses visites culturals pel nostre territori.